একটা হিসাবে দেখা যায়, বিশ্বে অনেক জাতিরাষ্ট্র তৈরি হয়েছে। যারা রাষ্ট্রীয় পুঁজি পুঞ্জীভূত করেছে। তাদের সবার কাছে পারমাণবিক বোমা নেই। কিন্তু বোমা কেনার সামর্থ্য আছে। তারা যদি ক্রেতা হয় তবে বেচাকেনা ভালো হবে। কিন্তু কিনবে কেন? এসব উন্নয়নশীল দেশ যুদ্ধের মুখোমুখি হলে কিংবা তারা যদি যুদ্ধভীতিতে আক্রান্ত হয়, তবে বোমা কিনবে। একই সাথে বোমা রক্ষণাবেক্ষণ, বোমা মারার কৌশল নিতে হবে। দুটি কারণে প্রভূত লাভবান হবে বিক্রেতা দেশটি। শুধু তাই নয়, আন্তর্জাতিক রাজনীতিতে ক্রেতা দেশটি বিক্রেতার বশংবদ হয়ে যাবে।